|  |
| --- |
| **Navodila za samostojno učenje pri izbirnem predmetu NEMŠČINA za 6. razred** |
| Datum: sreda, 22. april 2020 |
| Učna ura: Nogometaši – kdo je to?  Kriteriji uspešnosti: - prepoznam različne vprašalnice in znam odgovoriti s pravilnimi podatki  -znam zastaviti različna vprašanja po osebnih podatkih |
| **Servus! Alles Okay?** 😊  Prejšnji teden smo pobližje spoznali devet nogometašev. Obljubila sem vam rešitve dveh nalog, ki jih najdete v dokumentu »Rešitve\_Fußball«  Zadnjič so se nam nogometaši predstavili sami, danes bomo mi govorili o njih. Če bi bili v razredu, bi seveda delali v parih, tako pa si bomo morali predstavljati, da imamo ob sebi sošolko / sošolca, ki nas sprašuje ali mi njo /njega. Pa poglejmo, kako se bomo tega lotili. |
| 1. **Fragewörter (vprašalnice)** - naslov   Tudi danes potrebujemo datoteko »fußballspieler-stellen-sich-vor«. Mogoče imaš natisnjen učni list še shranjen od zadnjič, če ne, ga odpri v 5. tednu. Se še spomniš te preglednice? Danes jo bomo dopolnili malo drugače. In sicer bomo spoznali vprašalnice, s katerimi vprašamo po podatkih. Poglejmo!   |  |  |  | | --- | --- | --- | |  | Vprašanje | odgovor  za nogometaša št. 1 | | **Name** | **Wie** heißt Nummer 1? | Jean-Francois Gilliet | | **Land** | **Woher** kommt Nummer 1? | Belgien | | **Alter** | **Wie alt** ist Nummer 1? | 40 | | **Wohnort** | **Wo** wohnt Nummer 1? | Mechelen | | **Geburtstag** | **Wann** hat Nummer 1 Geburtstag? | Im Mai | | **FC (Fußballclub)** | **Wo** spielt Nummer 1? | FC Standard Liege | | Če pogledamo samo vprašalnice – kaj pomenijo?  **Wie** = kako? (wie heißt – kako se imenuje, wie alt ist – koliko je star)  **Woher** = od kod? (woher kommt – od kod prihaja)  **Wo** = kje? (wo wohnt = kje stanuje/živi, wo spielt – kje igra)  **Wann** = kdaj? (wann hat … Geburtstag – kdaj ima rojstni dan)  Najprej razlago v obarvanem polju prepiši v zvezek. | | | |
| 1. **Utrjevanje**   Torej, imamo štiri različne vprašalnice. To si bomo uspeli zapomniti, kajne? Pa poskusimo!  Odpri datoteko »Fußballspieler\_Fragen« in s pomočjo podatkov za 9 nogometašev reši obe nalogi.  Rešen učni list ali rešitve v zvezku poslikaj in mi jih pošlji. |
| **Einen schönen Tag noch und bis morgen!**  Smiley pouce png » PNG Image |